الإدعاء
- ناس كتير بعتت لنا فيديو منتشر بشكل كبير جدًا للاعب منتخب مصر وفريق الأهلي الأسبق محمد أبو تريكة وللاعب الأهلي أحمد فتحي، في ضيافة زميلهم كابتن محمد بركات، وأبو تريكة بيقول فيه إن أصوله فلسطينية وإنه اتجنس بالجنسية المصرية بعد تألقه مع "الأهلي" وإنه رفع تيشيرت "تضامنًا مع غزة" عشان بيحن لأصوله، ومتعلق على الفيديو بـ"ابو تريكه يقول ف إحدى البرامج أنه فلسطيني الجنسيه وحصل على الجنسية المصرية .. وهو مولود في غزه عرفتوا ليه بيكره مصر وجيش مصر .. لانه حمساوي ارهابي".
– الكلام ده غير صحيح. Abou Trika مصري أبًا عن جد، وكلامه ده كان “اشتغالة” ومقلب معمول في أحمد فتحي في برنامج مقالب “بركات ملك الحركات”، واللي هيتفرج على الفيديو كامل هيلاقي في أوله مكتوب إن بركات هو “زعيم الاشتغالة” وأبو تريكة “متواطئ فيها” وإن “الضحية” بتاعتهم هو أحمد فتحي. كمان هيلاقي الحلقة كلها سف على فتحي.✅✅
– أبو تريكة قبل كده لما اتسأل عن موضوع أصوله الفلسطينية قال “أنا أحب فلسطين ولكني من أصول مصرية أباً عن جد ولكن نحن أمة واحدة”.
– أبو تريكة مولود في قرية ناهيا بالجيزة، وأهله مصريين، وعاش حياته في مصر ودرس وتخرج من كلية الآداب بجامعة القاهرة.